smcproject/ml-wiki-sentences huggingface dataset:
അതിനു ശേഷം ലങ്കാപതിയായ രാവണരാജാവ് തന്റെ സദസ്യരെയെല്ലാം വിളിച്ചുകൂട്ടി അതുവരെ നടന്ന കാര്യങ്ങളെപ്പറ്റിയുള്ള ഒരു കാര്യാലോചന നടത്തുകയുണ്ടായി .
ആ സദസ്സിൽ  മന്ത്രിയായ മഹോദരൻ, പുത്രനായ ഇന്ദ്രജിത്ത് , അനുജനായ കുംഭകർണ്ണൻ , അനുജനായ വിഭീഷണൻ തുടങ്ങിയവർ പ്രസംഗിച്ചു .
കുംഭകർണ്ണനും വിഭീഷണനും രാവണൻ ചെയ്ത പ്രവർത്തികൾ അത്ര ശെരിയായിരുന്നില്ല എന്ന് പ്രസ്താവിച്ചു .
അതിൽ വിഭീഷണൻ രാവണന് കൂടുതൽ ദീർഘമായ സദുപദേശം നൽകുകയുണ്ടായി.
ഈ ഉപദേശം ശെരിക്കു കേട്ട് ഗ്രഹിക്കാത്തതു കൊണ്ടാണ് രാവണന് മരണമുണ്ടായത് വാല്മീകി പറയൂന്നു.
തനിക്കു ഉപദേശം നൽകിയ വിഭീഷണനെ രാവണൻ ലങ്കയിൽ നിന്നും ആട്ടിയോടിച്ചു .
വിഭീഷണൻ ശ്രീരാമനെ അഭയം പ്രാപിച്ചു വസിച്ചു .
യുദ്ധശേഷം ലങ്കയുടെ അടുത്ത രാജാവായി വിഭീഷണനെ ശ്രീരാമൻ അഭിഷേകം ചെയ്തു .
ഉപദേശ സംഗ്രഹം
വിഭീഷണൻ പറഞ്ഞു .
രാജാവേ , അങ്ങ് എന്റെ ജ്യേഷ്ഠനാണ് .
ഗുരുവാണ് .
ഹിതകരമായ ഉപദേശങ്ങൾ എപ്പോഴും സുലഭമായിരിക്കുകയില്ല .
ഇഷ്ടമായ കാര്യത്തിന് ശിഷ്ടമായ കർമ്മം ദുഷ്ടമായ മർമ്മമായും തീർന്നേക്കാം .
എങ്കിലും ഞാൻ എന്റെ ബുദ്ധിയിൽ തോന്നുന്നതായ ചില കാര്യങ്ങൾ പറയാം .
അങ്ങ് ആവശ്യപ്പെട്ടിട്ടാണ് ഞാൻ പറയുന്നത് .
ക്ഷോഭിക്കാത്ത മനസ്സോടെ അങ്ങ് ഇത് കേട്ട് ഗ്രഹിക്കുമെങ്കിൽ , എന്റെ ഉദ്ദേശം സഫലമായി .
എന്റെ ഉപദേശങ്ങളെ അഭിനന്ദിക്കുകയോ നിന്ദിക്കുകയോ ചെയ്തോളൂ .
എനിക്ക് വിരോധമില്ല .
പക്ഷെ എന്റെ ഉദ്ദേശ ശുദ്ധിയെ ദയവായി അവഗണിക്കരുത് .
അങ്ങ് എന്നേക്കും ലങ്കാധിപതിയായി വാഴാനാണ് ഞാൻ ആഗ്രഹിക്കുന്നത് .
രാജൻ ; നാം ബ്രഹ്മകുലജാതരാണ് .
സർവ്വവേദങ്ങളും ഇതിഹാസങ്ങളും പുരാണങ്ങളും സ്മൃതികളും നാം പഠിച്ചിട്ടുണ്ട് .
അങ്ങ് സർവ്വലോക വിജയിയാണ് .
മഹാസമ്രാട്ടാണ് .
അങ്ങയുടെ ജീവിതം തികച്ചും മാതൃകാപരമായിരിക്കണം .
എന്നാൽ അങ്ങയുടെ പ്രവൃത്തി അങ്ങനെയല്ല .
അങ്ങ് പല പല അധർമ്മങ്ങളും ചെയ്തിട്ടുണ്ട് .
ഇപ്പോഴും ചെയ്തുകൊണ്ടിരിക്കുന്നു .
അങ്ങയുടെ വന്ദ്യ ജ്യേഷ്ഠനായ വൈശ്രവണനെ അങ്ങ് അകാരണമായി ആക്രമിച്ചു ലങ്കയിൽ നിന്നും ആട്ടിയോടിച്ചു .
അദ്ദേഹത്തിൻറെ പുഷ്പകവിമാനവും അങ്ങ് കൈക്കലാക്കി .
അങ്ങ് അകാരണമായി ദേവന്മാരെ ദ്രോഹിച്ചു .
ഇന്ദ്രലോകം ആക്രമിച്ചു കീഴടക്കി .
ദിക്പാലകരെ ഉപരോധിച്ചു .
നരലോകം നരകമാക്കി .
പാതാളത്തെപ്പോലും അങ്ങ് ആക്രമിച്ചു പാഴ്ക്കളമാക്കി .
വളരെയധികം സുന്ദരികളായ യുവതികളേയും അങ്ങ് പിടികൂടി അങ്ങയുടെ കാമദാഹം തീർത്ത് രസിച്ചു .
ദേവകന്യകകൾ , മർത്യ കന്യകകൾ , അസുരനാരികൾ തുടങ്ങി സർവ്വവിഭാഗത്തിൽപ്പെട്ട സ്ത്രീകളെയും അങ്ങ് ബലമായി പിടിച്ചുകൊണ്ടുവന്നു കാമവെറിക്കൂത്തു നടത്തി അപമാനിച്ചു .
അവരിൽ പലരും പതിവ്രതകളായിരുന്നു.
തപസ്വിനികളായിരുന്നു .
അവരെയെല്ലാം അങ്ങ് പീഡിപ്പിച്ചു .
അവസാനമായി ഇതിലെല്ലാം ഏറ്റവും സുന്ദരിയായ രാമപത്നിയും സാധ്‌വിയുമായ സീതയെ അങ്ങ് തട്ടിക്കൊണ്ടു വന്നു തടവിൽ പാർപ്പിച്ചിരിക്കുകയാണ് .
ഈ അന്തിമകൃത്യത്തോടുകൂടി  ദുഷ്ക്കർമ്മങ്ങളുടെ തിരിച്ചടിയും ആരംഭിച്ചു .
സീതാദേവി ലങ്കയിൽ കാലുകുത്തിയ ആ ദിവസം ഈ ലങ്ക നിൽക്കുന്ന സുവേലാചലത്തിന് ഒരു ഞെട്ടലുണ്ടായി .
അത് സാമാന്യമായ ഒരു ഭൂചലനമാണെന്ന് അങ്ങ് കരുതി .
എന്നാൽ ജ്യേഷ്ഠാ , അന്നുമുതൽ ആ കൃത്യ സമയത്തിന് എല്ലാ ദിവസവും ആ ഭൂചലനം തുടർന്ന് വരികയാണ് .
ഇതൊരു അപശകുനമാണ് .
ആകാശത്തിൽ ഭയങ്കരങ്ങളായ ഉൽപ്പാതങ്ങൾ കാണപ്പെടുന്നു .
വിശേഷരീതിയിലുള്ള കൊള്ളിമീൻ , ഉൽക്കാപതനം , പതിവില്ലാത്ത വെള്ളിടി , അപകടസൂചകമായ ധൂമകേതൂദയം , അകാല വൃഷ്ടി , നക്ഷത്ര ചലനം എന്നിവ കാണപ്പെടുന്നു .
ഐശ്വര്യമദം കൊണ്ട് അന്ധരായ നാം അത് ഗണ്യമാക്കുന്നില്ല എന്നതാണ് സത്യം .
അപശകുനങ്ങൾ തുടർന്നുകൊണ്ടിരിക്കുന്നു .
ഈയിടെയായി അങ്ങ് പിടികൂടി തടവിൽ വച്ചിരിക്കുന്ന ദേവന്മാർക്ക് മുഖത്ത് ഒരു പ്രസന്നത കാണപ്പെടുന്നു .
അത് സൂക്ഷ്മദൃഷ്ടികൾക്കു കാണുവാൻ കഴിയുന്നുണ്ട് .
അവരെന്തുകൊണ്ടാണ് സന്തുഷ്ടരാകുന്നത് ?
അങ്ങയുടെ നാശമടുത്തുവോ ?
ത്രിമൂർത്തികൾക്കു പോലും എത്തിനോക്കാൻ കഴിയാത്ത ഈ ലങ്കയിൽ ഒരു കൊച്ചു കുരങ്ങൻ വന്നു കാണിച്ച വൃകൃതികൾ അങ്ങും കണ്ടതല്ലേ ?
അങ്ങേയ്ക്കു നാശകാരങ്ങളായ 18 ഘോരാശാപങ്ങൾ കിട്ടിയിട്ടുണ്ട് .
അവ ഓരോന്നായി ഞാൻ പറയാം .
[ തുടർന്ന് വിഭീഷണൻ ആ ശാപങ്ങളെല്ലാം പറഞ്ഞു കേൾപ്പിച്ചു . തുടർന്ന് സൂര്യവംശചരിതവും വിശദമായി പറഞ്ഞു ].
വിഭീഷണൻ തുടർന്നു .
അങ്ങയുടെ ശത്രുവായി വന്നിരിക്കുന്ന ശ്രീരാമൻ ആരാണെന്ന് അങ്ങേയ്ക്കറിയാമോ ?
അവനാണ് പൂർവ്വജന്മത്തിലും ഹിരണ്യകശിപുവായിരുന്ന അങ്ങയുടെ മൃത്യുവായിരുന്നത് .
എന്റെ ജ്ഞാനദൃഷ്ടിയിൽ തോന്നുന്നത് അവൻ പഴയ ആ നരസിംഹം തന്നെയാണെന്നാണ് .
ലോകരക്ഷകനായ വിഷ്ണുവാണവൻ .
അവൻ ഇപ്പോൾ മനുഷ്യരൂപമെടുത്തു വന്നിരിക്കുകയാണ് .
അങ്ങേയ്ക്കു മനുഷ്യരിൽ നിന്നും മാത്രമേ മരണമുണ്ടാകൂ എന്നതാണല്ലോ ബ്രഹ്മവാക്യം .
അതുകൊണ്ടു ഈ വിഷയം പ്രധാനമായി  പരിഗണിക്കേണ്ടതാണ് .
കൂടാതെ അങ്ങയുടെ പുത്രനായ ഇന്ദ്രജിത്തിനെ വധിക്കാൻ 14 വർഷം ഊണും ഉറക്കവും ഉപേക്ഷിച്ച ഒരു ബ്രഹ്മചാരിക്കു മാത്രമേ സാധിക്കുകയുള്ളൂവെന്നാണ് ബ്രഹ്‌മാവ്‌ നൽകിയ വരം .
എന്നാൽ ജ്യേഷ്ഠാ , ശ്രീരാമന്റെ അനുജനായ ആ ലക്ഷ്മണനുണ്ടല്ലോ, അവൻ വനവാസത്തിനുവന്ന ആദ്യനാളു മുതൽ പതിനാലു കൊല്ലം തികയുന്ന ഇന്ന് വരെ , ഊണുപേഷിച്ചും ഉറക്കമുപേക്ഷിച്ചും കടുത്ത ബ്രഹ്മചാരിയായും നിന്ന് അവന്റെ ജ്യേഷ്ഠനായ ശ്രീരാമനെ സേവിച്ചു വരികയാണ് .
ഈ വസ്തുത അവനുപോലും അറിയില്ലെന്നതാണ് ഏറ്റവും രസകരമായ വസ്തുത !.
ഭയങ്കര ആശ്ചര്യം തന്നെ രാമമഹിമ !.
അവൻ സ്വന്തം മായകൊണ്ടു തന്റെ അനുജനെപ്പോലും മയക്കിയിരിക്കുന്നു .
ഇവിടെ കൊണ്ട് വന്നിരിക്കുന്ന സീത യഥാർത്ഥ സീതയല്ല .
ശ്രീരാമൻ സൃഷ്ടിച്ച മായാസീതയാണെന്നാണ് എനിക്ക് തോന്നുന്നത് .
കാരണം വാസ്തവത്തിലുള്ള സീത ഒരിക്കലും രാമനെ പിരിയുകയില്ല .
തന്റെ സീതയെ രാമൻ അഗ്നിയെ സൂക്ഷിക്കാനേൽപ്പിച്ചിരിക്കുന്നു .
ഇപ്പോൾ മായാസീതയുമായി ഇവിടെ വന്നിരിക്കുന്നത് സീതാവിമോചന -യുദ്ധത്തിന്റെ പേരിൽ അങ്ങയെ വധിക്കാനാണ് .
അതുകൊണ്ടു എന്റെ വാക്കുകൾ കേൾക്കൂ ജ്യേഷ്ഠാ .
അവിടുന്ന് ഇപ്പോൾ കൊണ്ട് വന്നിട്ടുള്ള സീതയെ ശ്രീരാമനെ തിരികെയേൽപ്പിച്ചു അവനോടു മാപ്പു പറയൂ .
അവനെത്തന്നെ ശരണം പ്രാപിക്കൂ .
അവൻ ആശ്രിതരെ കൈവിടാത്ത ധാർമ്മികനാണ് .
അങ്ങ് ഇത് ചെയ്‌താൽ അങ്ങയുടെ ശത്രുവായ ഇന്ദ്രൻ ചൂളിപ്പോകും .
മറിച്ചാണെങ്കിൽ അവനു പ്രീതികരമായി ഭവിക്കുകയും ചെയ്യും .
ഇതുകേട്ട രാവണൻ വിഭീഷണൻ കൊല്ലുവാൻ വാളുയർത്തി .
വിഭീഷണൻ ഭയപ്പെട്ടു രാമസവിധത്തിലേക്കു യാത്രയായി .
തന്റെ വംശത്തെയും കുലത്തേയും രക്ഷിക്കുവാനും , ജ്യേഷ്ഠനായ രാവണിൽ നിന്നും തന്റെ സ്വജീവൻ രക്ഷിക്കുവാനും ഈ ഒരു വഴിയേ വിഭീഷണൻ കണ്ടുള്ളൂ .
അവതാരതത്വ കഥനം
വിഭീഷണൻ തന്റെ ഉപേദേശത്തിനിടയ്ക്കു രാവണനോട് പറയുന്നതാണ് ഈശ്വരന്റെ അവതാരതത്വം .
അവതാരങ്ങൾ നിർഗ്ഗുണനായ ഈശ്വരന്റെ പ്രതിനിധിയാണെന്നാണ് വിഭീഷണന്റെ വാദം .
അദ്ദേഹത്തിൻറെ ഊഹാപോഹം ഇങ്ങനെയായിരുന്നു .
രാജാവേ , ഈശ്വരശക്തി ഈ പ്രപഞ്ചത്തിൽ എള്ളിൽ എണ്ണ പോലെ അടങ്ങിയിരിക്കുന്നു .
അതിനു വ്യക്തിത്വമില്ല .
ബോധപൂർവ്വം അത് ഒന്നും ചെയ്യുന്നുമില്ല .
കാറ്റുപോലെയും , ആകാശം പോലെയും നിർഗുണമായി വ്യാപിച്ചു കിടക്കുന്നതാണത് .
എന്നാൽ അതാകട്ടെ ഈ പ്രപഞ്ചത്തിന്റെ ഉൽപ്പത്തിയും നാശവും തീരുമാനിക്കുന്നതുമാണ് .
അത്തരത്തിലുള്ള ഈശ്വരശക്തി സാധാരണ സന്ദർഭങ്ങളിൽ നിദ്രാണമായി കിടക്കുകയാണ് .
അതുകൊണ്ടു നാം അതിനെക്കുറിച്ച് അറിയുന്നില്ല .
ഈശ്വരനെന്ന സർവ്വനിയന്താവ് ഉണ്ടെന്നു നമുക്ക് തോന്നുകയില്ല .
പക്ഷെ എപ്പോഴൊക്കെയാണോ പ്രകൃതിയിൽ ദുഷ്ടശക്തികളുടെ വേലിയേറ്റമുണ്ടാകുന്നത് , എപ്പോഴൊക്കെയാണോ പ്രകൃതിയിൽ അധർമ്മം നടനമാടുന്നത് , ദുഷ്ടജനങ്ങളും അധർമ്മങ്ങളും വളർന്ന് ശിഷ്ടജനങ്ങളും ധർമ്മവും തകർന്നു ലോകം അനാഥയായി വിലപിക്കുന്നത് .
അപ്പോൾ ഈ നിദ്രാണമായി കിടക്കുന്ന ഈശ്വരശക്തി ഉണരുന്നു .
അത് അധർമ്മികൾക്കു എതിരായി തിരിയുന്നു .
അതിന്റെ പ്രേരണയാൽ ദിവ്യപുരുഷന്മാർ ജന്മമെടുക്കുന്നു .
ഇങ്ങനെ ജനിക്കുന്ന ദിവ്യപുരുഷന്മാർ സാക്ഷാൽ ഈശ്വരന്റെ പ്രതിനിധികളും , ഈശ്വരൻ തന്നെയുമായിരിക്കും .
ഇവരെ സാധാരണക്കാർക്ക് തിരിച്ചറിയുവാൻ സാധിക്കുകയില്ല .
മനസ്സിലാക്കിയാൽ തന്നെ അവരുടെ ദിവ്യമായ കർമ്മങ്ങൾ കണ്ടിട്ട് ചില ബുദ്ധിമാന്മാർ ഊഹിച്ചെന്നിരിക്കും .
നമ്മുടെ ശത്രുവായ ശ്രീരാമൻ അത്തരത്തിൽ ജന്മമെടുത്ത ഒരു ദൈവപുരുഷനാണ് ജ്യേഷ്ഠാ .
അദ്ദേഹത്തെ ഒന്ന് നിരീക്ഷിച്ചാൽ അക്കാര്യം വ്യക്തമാകും .
അങ്ങയെ പരാജയപ്പെടുത്തി തുറങ്കിലടച്ച കാർത്തവീര്യനെ കൊന്ന മഹായോഗിയായ പരശുരാമനെ പരാജയപ്പെടുത്തി അഹന്തയെ തച്ചുടച്ചു വിട്ടവനാണ് ശ്രീരാമൻ .
ശിവശിഷ്യനും വിഷ്ണുവിന്റെ അംശവുമായ പരശുരാമനെ നേരെ നോക്കുവാൻ പോലും ആരെങ്കിലും ആളാവുമോ ?
അങ്ങനെയുള്ള പരശുരാമൻ കേവലം ബാലനായ ശ്രീരാമനോട് തോറ്റുപോലും .
ശൈവചാപം കുലച്ച ശ്രീരാമൻ സാമാന്യനാണോ ?.
താടകാവധം , യാഗരക്ഷ , ശൈവചാപഭഞ്ജനം , സീതാസ്വയംവരം , വിരാധവധം , ശൂർപ്പണഖാ അംഗഭംഗം , ഖരസംഹാരം , മാരീചമാരണം , കബന്ധമുക്തി , ബാലി നിഗ്രഹം ഇത്യാദികൽ  ചെയ്തതിൽ നിന്നും രാമന്റെ ദിവ്യത്വം ഊഹിക്കാം .
മഹായോഗിയായ ഹനുമാൻ അവന്റെ ദാസനാണ് പോലും .
ആ രാമനാണ് അങ്ങയുടെ എതിരാളി .
അത് മറക്കരുത് .
[കമ്പരാമായണം , യുദ്ധകാണ്ഡം , വിഭീഷണപ്രസംഗം] വിഭീഷണ നീതിസാരം
വിഭീഷണൻ രാവണനെ ഉപദേശിക്കുന്നതിലെ വളരെ ചെറുതെങ്കിലും ഒത്തിരി പ്രാധാന്യമർഹിക്കുന്ന ഒരു കാര്യമാണ് വിഭീഷണനീതി .
ശെരിക്കും ഇത് തമിഴിലെ യുദ്ധനീതി ആണ് .
വിഭീഷണന്റെ ഉപദേശത്തിലെ മർമ്മമാണത് .
വിഭീഷണൻ പറയുന്നു .
രാജാവേ ; എപ്പോഴും വിധിക്ക് അനുകൂലമായി പ്രവർത്തിക്കുന്നവനാണ് വിജയിക്കുക .
വിധി വൈപരീത്യമായി പ്രവർത്തിക്കുന്നവൻ എത്രയൊക്കെ ശക്തനാണെങ്കിലും തോറ്റുപോകും .
ദൈവ നിശ്ചയത്തെ ഒരിക്കലും ആർക്കും കവച്ചു വയ്ക്കുവാൻ സാധ്യമല്ല .
നാം ഒരാളോട് ശത്രുത പ്രഖ്യാപിക്കും മുൻപ് അവന്റെ ശക്തിയെക്കുറിച്ചും  നമ്മുടെ  ദൗർബല്യങ്ങളെക്കുറിച്ചും ബോധവാനായിരിക്കണം .
കാലം ശത്രുവിന് അനുകൂലമാണെങ്കിൽ ഒരിക്കലും അവനുമായി യുദ്ധമരുത് .
അത് ജ്ഞാനികളോട് (ജ്യോതിഷികളോട്) ആലോചിച്ച് ചെയ്യണം .
എന്താണ് ചെയ്യേണ്ടതെന്ന്‌ വ്യക്തമല്ലാത്ത അവസ്ഥയിൽ ഉദാസീനനെപ്പോലെ പെരുമാറുക .
ശത്രുവിന് ദൈവബലം ഏറിയിരിക്കുമ്പോൾ അവനുമായി സന്ധി ചെയ്യുകയാണ് വേണ്ടത് .
അതിൽ കുലമഹിമയോ അഭിമാനമോ പോലും ഗണിക്കരുത് .
താഴേണ്ട സമയത്തു താഴുക തന്നെ വേണം .
ബന്ധുക്കളുടെയും തന്റെയും ജീവരക്ഷയാണ് വലുത് .
വികാരത്തെയല്ല വിവേകത്തെയാണ് ഒരു രാജാവ് ആശ്രയിക്കേണ്ടത് .
വികാരത്തെ കടിഞ്ഞാണിട്ട് നിറുത്തി വിവേകത്തെ അവലംബിക്കുന്ന രാജാവ് കാലനെപ്പോലും പ്രഹരിക്കും .
യാതൊരു കാര്യവും തുടങ്ങുന്നതിനു മുൻപ് നിമിത്തം , ശകുനം , കാലം, സ്വപ്നദർശനം എന്നിവയെ ഗണിക്കണം.
നിമിത്തം പ്രതികൂലമായിരിക്കുമ്പോൾ യാതൊന്നിനും പുറപ്പെടരുത് .
സവിതാവാണ്‌ നിമിത്തം കാട്ടിത്തരുന്നത് .
സവിതാവിന്റെ നിർദ്ദേശത്തെ അവഗണിച്ചാൽ വരേണ്ട ദുർവിധി വരിക തന്നെ ചെയ്യും .
ഇവിടെയിപ്പോൾ നിമിത്തം , കാലം , ദൈവം , സ്വപ്നം എന്നിവ അങ്ങേയ്ക്കു പ്രതികൂലമാണ് ജ്യേഷ്ഠാ .
അതുകൊണ്ടു അങ്ങ് രാമനുമായി യുദ്ധത്തിന് തുനിയരുത് .
പതിനെട്ടു രാവണശാപങ്ങൾ
കമ്പരാമായണത്തിലെ വിഭീഷണന്റെ ഉപദേശമധ്യേ അദ്ദേഹമാണ് രാവണന് സിദ്ധിച്ചിട്ടുള്ള ആപൽബീജങ്ങളായ 18 ഘോരാശാപങ്ങളെക്കുറിച്ചു കഥിക്കുന്നത് .
അതിനു പരിഹാരവും വിഭീഷണൻ പറയുകയുണ്ടായി .
[രാവണൻ ഇത് സ്വീകരിച്ചില്ല] .
രാജാവേ , അങ്ങേയ്ക്കു സിദ്ധിച്ച വരബലങ്ങളെക്കാളും എത്രയോ അധികമാണ് അങ്ങേയ്ക്കു സിദ്ധിച്ചിരിക്കുന്ന ശാപങ്ങൾ .
അങ്ങയുടെ കാലം മോശമാകുമ്പോൾ അവ അങ്ങേയ്ക്കെതിരായി പ്രവർത്തിച്ചു തുടങ്ങുന്നതാണ് .
അതിനു തെളിവാണ് ഇപ്പോഴുള്ള സംഭവങ്ങൾ .
ആ ശാപങ്ങളെക്കുറിച്ചു ഞാൻ വിശദീകരിക്കാം .
നളകൂബര ശാപം
നമ്മുടെയൊക്കെ ജ്യേഷ്ഠനായ കുബേരദേവന്റെ പുത്രനായ നളകൂബരന്റെ ധർമ്മപത്നിയായ രംഭാദേവിയെ അവിടുന്നു ഒരു യാത്രയ്ക്കിടയിൽ കടന്നുപിടിച്ചു ബലാൽ കാമപൂർത്തി വരുത്തുകയുണ്ടായി .
ആ സമയം അങ്ങയുടെ കൂടി പുത്രതുല്യനായ നളകൂബരദേവൻ "നിന്റെ പത്തു തലയും ഏഴേഴായി പൊട്ടിത്തെറിച്ച് നീ മരിക്കുമെന്ന്" -ഹൃദയവേദനയോടെ അങ്ങയെ ശപിച്ചു .
വേദവതീ ശാപം
കുശധ്വജൻ എന്ന വിപ്രമുനിയുടെ ഏക മകളായ വേദവതി ബ്രഹ്മചര്യത്തോടെ വിഷ്ണുവിനെ പതിയായി ലഭിക്കുവാൻ തപസ്സു ചെയ്യവേ , അവളെ അങ്ങ് ബലാൽ പിടികൂടി വലിച്ചിഴച്ചു .
അപ്പോൾ  അവൾ , "നീയും നിന്റെ കുടുംബവും ഞാൻ കാരണം , എന്റെ പതിയാകുന്ന വിഷ്ണുവിനാൽ നാശമടയട്ടേ" -എന്ന് അങ്ങയെ ഘോരമായി ശപിച്ചു .
ഇപ്പോൾ അങ്ങ് ഇവിടെ കൊണ്ടുവന്നിരിക്കുന്ന സീത ആ പഴയ വേദവതിയുടെ പുനർജന്മമാണ്‌ രാജാവേ .
ബ്രാഹ്മണശാപം
പരമശിവൻ അങ്ങേയ്ക്കു സമ്മാനമായി തന്ന ത്രിപുരസുന്ദരീ വിഗ്രഹം പ്രതിഷ്ഠിക്കാൻ അങ്ങ് ഒരു ബ്രാഹ്മണനെ ക്ഷണിച്ചിരുന്നു .
അദ്ദേഹം വരാൻ കുറച്ചു താമസിച്ചു പോയതിനു , അങ്ങ് അദ്ദേഹത്തെ മർദ്ദിച്ച് അവശനാക്കി ഏഴു ദിവസം പച്ചവെള്ളം പോലും കൊടുക്കാതെ തടവിലിട്ടു .
അതിനു അദ്ദേഹം " നിന്നെയും ഒരു മനുഷ്യൻ കര -ചരണങ്ങൾ ബന്ധിച്ച് ഏഴു ദിവസം കാരാഗൃഹത്തിൽ പൂട്ടിയിടട്ടെ "-എന്ന് ശപിച്ചു .
നന്ദികേശ്വര ശാപം
അങ്ങ് ഒരിക്കൽ കൈലാസ പാർശ്വത്തിൽ വച്ച് നന്ദിദേവനെ "കുരങ്ങാ" എന്ന് വിളിച്ചു അപമാനിച്ചു .
അപ്പോൾ നിന്റെയും "നഗരിയുടെയും കുടുംബത്തിന്റെയും നാശം കുരങ്ങന്മാരാൽ തന്നെ സംഭവിക്കുമെന്ന്" അങ്ങയെ ശപിച്ചു .
ഇപ്പോൾ ഇവിടെ വന്നിരിക്കുന്ന കുരങ്ങന്മാർ അങ്ങേയ്ക്കു നാശമുണ്ടാക്കുമെന്നാണ് എനിക്ക് തോന്നുന്നത് .
നന്ദിയുടെ ശാപമനുസരിച്ചു വന്നവരാണവർ .
വേദശാസ്ത്രങ്ങൾ പഠിപ്പിക്കാൻ ക്ഷണിക്കപ്പെട്ട വസിഷ്ഠമുനി അങ്ങയുടെ ആജ്ഞ നിരാകരിച്ചു .
അപ്പോൾ , കുപിതനായ അവിടുന്ന് അദ്ദേഹത്തെ പിടിച്ചുകെട്ടി തടവിലിട്ടു .
അപ്പോൾ സൂര്യകുലരാജാവായ കുവലാശ്വൻ അദ്ദേഹത്തെ രക്ഷിക്കുകയുണ്ടായല്ലോ .
അപ്പോൾ ആ ഋഷി "സൂര്യകുലജാതരിൽ നിന്നും നിനക്കും നിന്റെ വംശത്തിനും  നാശമുണ്ടാകട്ടെയെന്നു അങ്ങയെ ശപിച്ചു ".
ഇപ്പോൾ നമ്മുടെ ശത്രുവായി വന്നിരിക്കുന്ന രാമൻ സൂര്യകുല രാജാവാണ് .
അഷ്ടാവക്ര ശാപം
അങ്ങ് ഒരിക്കൽ ശ്‌ളേഷ്മാതകത്തിൽ വച്ച് അഷ്ടാവക്രനെ കണ്ടു .
അദ്ദേഹത്തിൻറെ ശരീരത്തിലെ എട്ടു വളവുകളും കണ്ടു , " ഹായ് സുന്ദരാ  , നിന്റെ വളവുകൾ ഞാൻ മാറ്റിത്തരാം "-എന്ന് പറഞ്ഞുകൊണ്ട് അദ്ദേഹത്തെ ചവുട്ടി വീഴ്ത്തി .
തെറിച്ചു വീണു വേദനയാൽ കരഞ്ഞ അദ്ദേഹത്തെ അങ്ങ് വീണ്ടും അപമാനിച്ചു .
അപ്പോൾ അദ്ദേഹം , " നിരപരാധിയായ എന്നെ ഇങ്ങനെ ചെയ്തതുകൊണ്ട് , നിന്നെയും ചപല കപികൾ പാദാദികേശം ചവുട്ടി ഞെരിച്ച് ചതച്ചുവിടും " എന്ന് അങ്ങയെ ശപിച്ചു .
ദത്താത്രേയ ശാപം
ഗുരുവിനു അഭിഷേകം ചെയ്യാൻ തയ്യാറാക്കിയ തീർത്ഥ കുംഭം അങ്ങ് ദത്താത്രേയനിൽ നിന്നും പിടിച്ചു വാങ്ങി സ്വയം അഭിഷേകം ചെയ്യുകയുണ്ടായല്ലോ .
അപ്പോൾ ദത്താത്രേയൻ "നിന്റെ ശിരസ്സ് വാനരന്മാർ ചവുട്ടി അശുദ്ധമാക്കട്ടെ" -എന്ന് ശപിച്ചതോർക്കുന്നില്ലേ .
ദ്വൈപായന ശാപം
സ്വന്തം സഹോദരിയെ കണ്മുന്നിൽ വച്ച് ഉപരോധക്രിയ നടത്തി അധരാദ്യവയവങ്ങൾ മുറിപ്പെടുത്തിയപ്പോൾ ദ്വൈപായനൻ എന്ന ബ്രാഹ്മണൻ,  "നിന്റെ സോദരിയെ ഒരു മനുഷ്യൻ അംഗഭംഗപ്പെടുത്തുമെന്നും , നിന്റെ ഭാര്യയെ വാനരന്മാർ മാനഭംഗപ്പെടുത്തുമെന്നും"- അങ്ങയെ ശപിച്ചിട്ടുണ്ട് .
മാണ്ഡവ്യ ശാപം
അങ്ങ് മണ്ഡോദരിയുമൊന്നിച്ച്  വിനോദസഞ്ചാരം ചെയ്യുമ്പോൾ മാണ്ഡവ്യൻ എന്ന മഹർഷി അങ്ങയെ കണ്ടിട്ട് വന്ദിച്ചില്ല എന്ന കാരണത്താൽ അദ്ദേഹത്തെ നിർദ്ദയമായി അങ്ങ് മർദ്ദിക്കുകയുണ്ടായി .
അപ്പോൾ ആ മുനി , " നിന്നെയും ഒരു വാനരവീരൻ ഇതുപോലെ മർദ്ദിക്കും " എന്ന് അങ്ങയെ ശപിച്ചു .
അത്രി ശാപം
അത്രി മുനിയുടെ ധർമ്മപത്നിയെ അങ്ങ് അദ്ദേഹത്തിൻറെ മുന്നിലിട്ട് തലമുടിക്ക് പിടിച്ച് വലിച്ചിഴയ്ക്കുകയുണ്ടായല്ലോ .
അപ്പോൾ , " നിന്റെ പത്നിയേയും വാനരന്മാർ വസ്ത്രമഴിച്ച് മുടിപിടിച്ച് വലിച്ച് നിന്റെ കൺമുന്നിലിട്ടു അപമാനിക്കും " എന്ന് മുനി അങ്ങയെ ശപിച്ചു .
നാരദ ശാപം
ഓംകാരത്തിന്റെ അർത്ഥം പറഞ്ഞുകൊടുക്കാത്തതിന് നാരദമുനിയുടെ നാക്ക് മുറിക്കുമെന്നു അങ്ങ് ഒരിക്കൽ അദ്ദേഹത്തെ ഭീഷണിപ്പെടുത്തി .
അപ്പോൾ , " നിന്റെ പത്തു തലയും മനുഷ്യൻ മുറിച്ചു കളയുമെന്ന്"- നാരദൻ അങ്ങയെ ശപിച്ചിട്ടുണ്ട് .
ഋതുവർമ്മ ശാപം
മാരുതവനത്തിൽ വച്ച് വാനപ്രസ്ഥനായി വസിച്ച ഋതുവർമ്മന്റെ പത്നിയായ മദനമഞ്ജരിയെ അങ്ങ് ഒരിക്കൽ ബലാൽസംഗം ചെയ്‌തല്ലോ .
അപ്പോൾ,  "നീ മനുഷ്യനാൽ കൊല്ലപ്പെടും" - എന്ന് ഋതുവർമ്മൻ അങ്ങയെ ശപിച്ചു .
മൗൽഗല്യ ശാപം
കദംബവനവാസിയായ  മൗൽഗല്യ മഹർഷി ഒരിക്കൽ യോഗദണ്ഡിൽ പിടലി താങ്ങിയിരിക്കുമ്പോൾ അങ്ങ് അവിടെയെത്തി അദ്ദേഹത്തിൻറെ യോഗദണ്ഡ് ചന്ദ്രഹാസം കൊണ്ട് വെട്ടി മുറിച്ചു .
മുനി മലർന്നടിച്ചു വീണു .
അപ്പോൾ ആ മുനി , " എടാ നീചാ , നിന്റെ ചന്ദ്രഹാസം ഇനി ഒരിടത്തും ഫലിക്കുകയില്ല " -എന്ന് അങ്ങയെ ശപിച്ചിട്ടുണ്ട് .
ബ്രാഹ്മണീജന ശാപം
സമുദ്രസ്നാനത്തിന് എത്തിയ ഏതാനും ബ്രാഹ്മണയുവതികൾ അവരുടെ അമ്മമാരുടെ മുന്നിൽ വച്ച് അങ്ങയാൽ മാനഭംഗത്തിനിരയായി .
അപ്പോൾ ആ മാതാക്കൾ , " നിന്റെ കുടുംബിനിയേയും നിന്റെ കണ്മുന്നിൽ വച്ച് ഇതുപോലെ ചപല കപികൾ അപമാനിക്കും " -എന്നും അങ്ങയെ ശപിച്ചു .
അഗ്നി ശാപം
അഗ്നിയുടെ മുന്നിൽ വച്ച് അദ്ദേഹത്തിൻറെ പത്നിയായ സ്വാഹാദേവിയെ അങ്ങ് ബലാത്സംഗം ചെയ്തല്ലോ .
അപ്പോൾ , " നീ നോക്കിയിരിക്കെ നിന്റെ പത്നിയെ കുരങ്ങന്മാർ ബലാത്സംഗം ചെയ്യും "-എന്ന് അഗ്നിദേവൻ അങ്ങയെ ശപിച്ചു .
അനരണ്യ ശാപം
സൂര്യവംശജനായ അനരണ്യൻ എന്ന രാജർഷിയെ അങ്ങ് ഒരിക്കൽ യുദ്ധത്തിന് വിളിച്ചു .
വൃദ്ധനായ അദ്ദേഹത്തിന് യുദ്ധത്തിൽ താല്പര്യമില്ലാതിരുന്നിട്ടും അങ്ങയോടു അദ്ദേഹം പൊരുതി .
തോല്വിപറ്റിയ അദ്ദേഹം അങ്ങയോടു സന്ധി ചെയ്യാനൊരുങ്ങുകയും , കരഞ്ഞുകൊണ്ട് "സഹായിക്കണം" എന്ന് പറയുകയും ചെയ്തില്ലേ .
പക്ഷെ അങ്ങ് അദ്ദേഹത്തെ നെഞ്ചിലിടിച്ച് കൊന്നപ്പോൾ , അദ്ദേഹം - "എന്റെ വംശത്തിൽ ജനിച്ച ഒരു രാജകുമാരന്റെ അസ്ത്രങ്ങളാൽ  നിന്റെ പത്തുശിരസ്സുകളുമറ്റു നീ മരിക്കും "-എന്ന് കരഞ്ഞുകൊണ്ട് മരണവാക്കായി അങ്ങയെ ശപിച്ചു .
ബൃഹസ്പതീ ശാപം
അങ്ങ് സ്വർഗ്ഗവിജയം കഴിഞ്ഞു വരുമ്പോൾ  ബൃഹസ്പതിയുടെ മകളായ സുലേഖാദേവിയെ അങ്ങ് അദ്ദേഹത്തിൻറെ മുന്നിലിട്ട് ബലാൽക്കാരം ചെയ്തുവല്ലോ .
അപ്പോൾ , " കാമബാണമേറ്റ് മദിക്കുന്ന നീ രാമബാണമേറ്റ് മരിക്കും "-എന്ന് ബൃഹസ്പതി അങ്ങയെ ശപിച്ചിട്ടുണ്ട് .
ബ്രഹ്മദേവ ശാപം
ബ്രഹ്‌മാവിന്റെ മാനസപുത്രിയായ പുഞ്ജികാദേവിയെ ഒരിക്കൽ അങ്ങ് അപമാനിക്കാൻ തുടങ്ങിയപ്പോൾ , "സമ്മതമില്ലാത്തവളെ തൊട്ടാൽ നിന്റെ തല പത്തും പൊട്ടിത്തെറിച്ചുപോകും "- എന്ന് ബ്രഹ്മദേവൻ അങ്ങയെ ശപിച്ചു .
ഇത്തരത്തിലുള്ള പതിനെട്ടു ഘോരാശാപങ്ങളാണ് അങ്ങേയ്ക്കു ഏറ്റിട്ടുള്ളത് .
അങ്ങ് നേടിയ വരബലങ്ങൾക്കൊന്നിനും ഇതിനോളം ശക്തിയില്ലെന്നു മനസ്സിലാക്കിയാലും ജ്യേഷ്ഠാ .
ഈ ശാപങ്ങൾ അങ്ങയെ ചുട്ടുകളയും മുൻപ് അങ്ങ് ശ്രീരാമനെ അഭയം പ്രാപിക്കൂ .
ഈ ശാപങ്ങളെയൊക്കെ അകറ്റി അദ്ദേഹം അങ്ങയെ രക്ഷിച്ചുകൊള്ളും .
ഇത് അങ്ങ് കേട്ടില്ലെങ്കിൽ രാമബാണത്താൽ അങ്ങേയ്ക്കു നാശം ഭവിച്ചെന്നു വരും .
കാരണം ശാപങ്ങൾ അങ്ങനെയാണ് വിരൽ ചൂണ്ടുന്നത് .
അവലംബം ↑ ↑ [കമ്പരാമായണം]യുദ്ധകാണ്ഡം
വിഭൂതി ബുധൻ
ചില ക്രൈസ്തവ സഭകളിൽ വലിയനോമ്പ് ആരംഭിക്കുന്ന ദിനമാണ് വിഭൂതി ബുധൻ അഥവാ ക്ഷാരബുധൻ (ഇംഗ്ലീഷ്: Ash Wednesday).
കത്തോലിക്കാ സഭയിലെ റോമൻ റീത്തിനു പുറമേ ആംഗ്ലിക്കൻ, ലൂഥറൻ, മെഥഡിസ്റ്റ് തുടങ്ങി പാശ്ചാത്യ പാരമ്പര്യത്തിലുള്ള മറ്റ് പല സഭകളിലും ഈ ദിനം ആചരിക്കുന്നുണ്ട്.
ഈ ദിവസം ദിവ്യബലിക്കും അനുതാപ പ്രാർത്ഥനകൾക്കും ശേഷം വിശ്വാസികളുടെ നെറ്റിയിൽ ചാരം (വിഭൂതി) പൂശുന്ന ചടങ്ങിൽ നിന്നാണ് ഈ ദിവസത്തെ വിഭൂതി ബുധൻ എന്നറിയപ്പെടുന്നത്.
തലേ വർഷത്തെ ഓശാന ഞായർ ശുശ്രൂഷകളിൽ ഉപയോഗിച്ച കുരുത്തോലകൾ കത്തിച്ച ചാരമാണ് നെറ്റിയിൽ പൂശാൻ ഉപയോഗിക്കുന്നത്.
വിശ്വാസികളുടെ നെറ്റിയിൽ ചാരം പൂശുന്ന വേളയിൽ വൈദികൻ "അനുതപിച്ച് സുവിശേഷത്തിൽ വിശ്വസിക്കുക" എന്നോ "മനുഷ്യാ, നീ മണ്ണാകുന്നു മണ്ണിലേക്കു തന്നെ മടങ്ങുകയും ചെയ്യും" എന്നിങ്ങനെയുള്ള വാചകങ്ങൾ ചൊല്ലാറുണ്ട്.
ചിത്രസഞ്ചയം ഒരു ശെമ്മാശൻ ഓശാന കുരുത്തോലകൾ കത്തിച്ച്  ചാരം തയ്യാറാക്കുന്നു.
വൈദികൻ വിഭൂതി (ചാരം) ആശീർവദിക്കുന്നു.
വൈദികൻ വിശ്വാസികളുടെ നെറ്റിയിൽ ചാരം പൂശുന്നു.
വിമല ഡാംഗ് ഇംഗ്ലീഷ് വിലാസം https://ml.wikipedia.org/wiki/Vimla_Dang
അറിയപ്പെടുന്നത് ഒരു ഇന്ത്യൻ സാമൂഹിക പ്രവർത്തകയാണ് വിമല ഡാംഗ് (Vimla Dang (1926–2009)).
കമ്മ്യൂണിസ്റ്റ് പാർട്ടി ഓഫ് ഇന്ത്യ നേതാവും വെസ്റ്റ് അമൃത്സർ മണ്ഡലത്തെ പ്രതിനിധീകരിച്ച് പഞ്ചാബ് നിയമസഭയിൽ അംഗവുമായിരുന്നു.
പ ഞ്ചാബ് ഇസ്ത്രി സാബ , പഞ്ചാബ് ഇസ്ത്രി സാബ റിലീഫ് ട്രസ്റ്റ് എന്നീ സംഘടനകളുടെ സഹസ്ഥാപകയാണ്  വിമല ഡാംഗ്.
ഈ രണ്ടു സംഘടനകളും1970 കളിലും 80കളിലും നടന്ന പഞ്ചാബ് സായുധകലാപത്തിൽ ജീവിതം നഷ്ടപ്പെട്ടവരുടെ കുട്ടികൾക്കുവേണ്ടിയുള്ള വിദ്യാഭ്യാസം നൽകുന്നതിനായാണ് പ്രവർത്തിക്കുന്നത്.
1991 ൽ  വിമല ഡാംഗിനെ ഭാരത സർക്കാർ പത്മശ്രീ നൽകി ആദരിച്ചിരുന്നു.
വിമല ഭണ്ഡാരി ഇംഗ്ലീഷ് വിലാസം https://ml.wikipedia.org/wiki/Vimala_Bhandari
രാജസ്ഥാനി ഭാഷയിലെ ഒരു എഴുത്തുകാരിയാണ് വിമല ഭണ്ഡാരി .
കേന്ദ്ര സാഹിത്യ അക്കാദമിയുടെ ബാലസാഹിത്യ പുരസ്കാരം നേടിയിട്ടുണ്ട്.
കൃതികൾ അൻമോൾ ബെന്റ് (ചെറുകഥ) പുരസ്കാരങ്ങൾ കേന്ദ്ര സാഹിത്യ അക്കാദമിയുടെ ബാലസാഹിത്യരംഗത്തെ സമഗ്രസംഭാവനയ്ക്കുള്ള  പുരസ്കാരം (2013) അവലംബം ↑ {{ cite news }} : Check date values in: | accessdate= and | date= ( help ) ↑ {{ cite web }} : Check date values in: | accessdate= ( help )
മോണിക്ക സ്ജൂ ഇംഗ്ലീഷ് വിലാസം https://ml.wikipedia.org/wiki/Monica_Sj%C3%B6%C3%B6
ഒരു സ്വീഡിഷ് ചിത്രകാരിയും എഴുത്തുകാരിയും തീവ്രവാദ അരാജക / പരിസ്ഥിതി ഫെമിനിസ്റ്റുമായിരുന്നു മോണിക്ക സ്ജൂ , (ജീവിതകാലം, ഡിസംബർ 31, 1938 - ഓഗസ്റ്റ് 8, 2005).
അവർ ഗോഡെസ് പ്രസ്ഥാനത്തിന്റെ ആദ്യകാല വക്താവായിരുന്നു.
അവരുടെ ഏറ്റവും പ്രശസ്തമായ, വിവാദമായ പെയിന്റിംഗ് ഗോഡ് ഗിവിംഗ് ബർത്ത് (1968) ആണ്.
അതിൽ വെള്ളക്കാരിയല്ലാത്ത സ്ത്രീ പ്രസവിക്കുന്നതായി ചിത്രീകരിക്കുന്നു.
ഇത് ഒന്നിലധികം തവണ സെൻസർ ചെയ്യപ്പെട്ടു .
ഒരു ആർട്ട് ഷോയിൽ, സ്ജൂയെ മതനിന്ദ ആരോപിച്ച് പോലീസിൽ റിപ്പോർട്ട് ചെയ്തു.
ആദ്യത്തേതും ഏറ്റവും തീവ്രവുമായ ഫെമിനിസ്റ്റ് കല പ്രകടന പത്രികകളിൽ ഒന്നായ ടൊവാർഡ്സ് എ റെവല്യൂഷണറി ഫെമിനിസ്റ്റ് ആർട്ടിന്റെ (1971) പ്രധാന രചയിതാവായിരുന്നു സ്ജൂ .
ഫെമിനിസ്റ്റ് പത്രങ്ങളിൽ ഇത് വ്യാപകമായി ചർച്ച ചെയ്യപ്പെട്ടു.
പ്രതികരണമായി ദി ഗാർഡിയൻ ഒരു ലേഖനം പ്രസിദ്ധീകരിച്ചു.
ഗ്രീൻഹാം കോമൺ വിമൻസ് പീസ് ക്യാമ്പിന്റെ സ്ഥാപകരിലൊരാളായ ആൻ പെറ്റിറ്റ് പിന്നീടുള്ള ആവർത്തനത്തിന് സംഭാവന നൽകി.
1976 ൽ ഐ‌സി‌എയിലും എൻ‌എഫ്‌ടിയിലും കാണിച്ച ഒരു ഫിലിം ഡോക്യുമെന്ററിയുടെ വിഷയം സ്ജൂ ആയിരുന്നു.
ബാർബറ മോറിന്റെ പുനരാലേഖനവും വിപുലീകരണവും കൊണ്ട് ദി ഗ്രേറ്റ് കോസ്മിക് മദർ (1987) എന്ന പുസ്തകമായി മാറുമെന്ന് സ്ജോ യഥാർത്ഥ ലഘുലേഖ എഴുതി .
ഇത് സ്ത്രീകളുടെ പുരാതന ചരിത്രവും മതത്തിന്റെ ഉത്ഭവവും ഉൾക്കൊള്ളുന്നു.
കൂടാതെ മനുഷ്യരാശിയുടെ ആദ്യകാല മതപരവും സാംസ്കാരികവുമായ വിശ്വാസ സമ്പ്രദായങ്ങൾ സൃഷ്ടിച്ചതും ആദ്യം നടപ്പിലാക്കിയതും സ്ത്രീകൾ ആണെന്ന് നിർദ്ദേശിക്കുന്ന ആദ്യത്തെ പുസ്തകങ്ങളിലൊന്നാണ് ഇത്.
ഇത് നിലവിൽ അച്ചടിയിലാണ്.
ഇപ്പോഴും നിരവധി സ്ത്രീ പഠനങ്ങളുടെയും പുരാണങ്ങളുടെയും മതപഠനത്തിന്റെയും സിലബസിന്റെ ഭാഗമാണ്.
അവരുടെ ഗവേഷണവും എഴുത്തും ദേവതയുടെ മറഞ്ഞിരിക്കുന്ന ചരിത്രം അനാവരണം ചെയ്യാൻ സഹായിച്ചു.
Sjöö അവരുടെ ഗവേഷണത്തിൽ ഇന്റർ ഡിസിപ്ലിനറിറ്റി വിജയകരമായി ഉപയോഗിച്ചത് ഗോഡെസ് പ്രസ്ഥാനത്തിനുള്ളിൽ അതിന്റെ പ്രശംസയ്ക്ക് കാരണമായി.
അവളുടെ മാതാപിതാക്കൾ സ്വീഡിഷ് ചിത്രകാരൻമാരായ ഗുസ്താഫ് അർവിഡ് സ്ജോ (1902-1949), അന്ന ഹാരിയറ്റ് റോസാണ്ടർ-സ്ജോ (1912-1965) എന്നിവരായിരുന്നു, അവർ സ്ജോയ്ക്ക് മൂന്ന് വയസ്സുള്ളപ്പോൾ വിവാഹമോചനം നേടി.
അവൾ 16 വയസ്സുള്ളപ്പോൾ സ്കൂൾ വിട്ട് വീട്ടിൽ നിന്ന് ഓടിപ്പോയി.
Sjöö യൂറോപ്പിൽ യാത്ര ചെയ്യുകയും വിവിധ ജോലികൾ ചെയ്യുകയും ചെയ്തു: അവൾ മുന്തിരിത്തോട്ടങ്ങളിലും പാരീസിലെയും റോമിലെയും ആർട്ട് സ്കൂളുകളിൽ ഒരു നഗ്ന മോഡലായും ജോലി ചെയ്തു.
1950-കളുടെ അവസാനത്തിൽ അവൾ ആദ്യമായി ബ്രിട്ടനിലെത്തി, ഒടുവിൽ ബ്രിസ്റ്റോളിൽ സ്ഥിരതാമസമാക്കി - 1980-കളുടെ തുടക്കത്തിൽ വെയിൽസിലെ ഒരു കാലഘട്ടം ഒഴികെ - അവൾ ജീവിതകാലം മുഴുവൻ ജീവിച്ചു.
അവലംബം ഗ്രന്ഥസൂചിക The Great Cosmic Mother - Rediscovering the Religion of the Earth , co-authored with Barbara Mor, Harper Row (1987) The Norse Goddess , Dor Dama Press, Meyn Mamvro Publications (2000) Return of the Dark/Light Mother or New Age Armageddon?
– Towards a Feminist Vision of the Future , Plain View Press (1999) Spiral Journey , Antenna Publications (2019) കൂടുതൽ വായനയ്ക്ക് White, Rupert (2018) Monica Sjöö: Life and Letters 1958-2005 Antenna Publications ISBN 9780993216442 പുറംകണ്ണികൾ Monica Sjöö's archived website Monica Sjöö's papers University of Bristol Library Special Collections Monica Sjöö's art in the New Hall Art Collection Archived 2021-11-17 at the Wayback Machine .
of Murray Edwards College at the University of Cambridge
മോണിയർ മോണിയർ-വില്യംസ് ഇംഗ്ലീഷ് വിലാസം https://ml.wikipedia.org/wiki/Monier_Monier-Williams
ഓക്‌സ്‌ഫോർഡ് സർവകലാശാലയുടെ സംസ്‌കൃത വിഭാഗത്തിലെ ബോഡൻ പ്രൊഫസർ സ്ഥാനം രണ്ടാമത് വഹിച്ച ഭാഷാശാസ്ത്രജ്ഞനും  സംസ്‌കൃത പണ്ഡിതനുമായിരുന്നു സർ മോണിയർ മോണിയർ-വില്യംസ് (12 നവംബർ 1819 - 11 ഏപ്രിൽ 1899) അഥവ വില്യംസ് പ്രഭു .
അമരസിംഹൻ്റെ നാമലിംഗാനുശാസനം കഴിഞ്ഞാൽ സംസ്കൃതഭാഷയിലെ ഏറ്റവും പ്രധാനപ്പെട്ട നിഘണ്ടു സൃഷ്ടിച്ചത് വില്യംസാണെന്നംഗീകരിക്കപ്പെടുന്നു.
മോണിക്ക മുഖിയ ഇംഗ്ലീഷ് വിലാസം https://ml.wikipedia.org/wiki/Monica_mukhia
നേപ്പാളി ഭാഷയിലെ ഒരു സാഹിത്യകാരിയും വിവർത്തകയുമാണ് മോണിക്ക മുഖിയ .
ഒ.എൻ.വി.കുറുപ്പിന്റെ ‘ ഈ പുരാതന കിന്നരം ’ എന്ന കാവ്യസമാഹാരം ‘യോ പ്രാചീൻ വീണ’ എന്ന പേരിൽ നേപ്പാളിയിലേക്കു വിവർത്തനം ചെയ്ത മോണിക്ക മുഖിയ മികച്ച നേപ്പാളി വിവർത്തനത്തിനുള്ള കേന്ദ്ര സാഹിത്യ അക്കാദമിയുടെ വിവർത്തനത്തിനുള്ള പുരസ്കാരം നേടി.
കൃതികൾ യോ പ്രാചീൻ വീണ പുരസ്കാരങ്ങൾ കേന്ദ്ര സാഹിത്യ അക്കാദമിയുടെ വിവർത്തനത്തിനുള്ള പുരസ്കാരം അവലംബം ↑
മോണിയേർ വില്ല്യംസ്
ബഹുഭാഷാപണ്ഡിതനും ഓക്സ്ഫഡ് സർവ്വകലാശാലയിലെ സംസ്കൃതവിഭാഗം ബോഡൻ പ്രൊഫസ്സറും മോണിയേർ വില്ല്യംസ് (12 നവം: 1819 – 11 ഏപ്രിൽ 1899).
ബോംബെയിൽ ജനിച്ച വില്ല്യംസ്  ഓക്സ്ഫഡിലും കിങ്സ് കോളേജിലും വിദ്യാർത്ഥിയായിരുന്നു.
ഈസ്റ്റ് ഇന്ത്യാ കമ്പനിയുടെ കലാശാലയിലെ പൗരസ്ത്യവിഭാഗം പ്രൊഫസ്സറായിരുന്ന വില്ല്യംസ് തീവ്രമത്സരത്തിലൂടെയാണ് മാക്സ് മ്യൂളളറെ പരാജയപ്പെടുത്തി ബോഡൻ പ്രൊഫസ്സറായി തെരെഞ്ഞെടുക്കപ്പെട്ടത്.
മാക്സ് മ്യൂളറെപ്പോലെ വേദകാലകൃതികൾ ഉൾക്കൊള്ളുന്ന അതിപ്രാചീനഘട്ടത്തിലല്ല മറിച്ച് ക്ലാസിക്കൽ ഘട്ടത്തിലെ കൃതികളിലാണ് വില്ല്യംസ് ശ്രദ്ധകേന്ദ്രീകരിച്ചത്.
കാളിദാസന്റെ വിക്രമോർവ്വശീയവും (1849)ശാകുന്തളവും (1853),നളോപാഖ്യാനവും(1879)ആണ് മുഖവുരയും വിശദീകരണക്കുറിപ്പുകളും എഴുതി അദ്ദേഹം പ്രകാശിപ്പിച്ചത്.
പുറംകണ്ണികൾ Cologne Digital Sanskrit Dictionaries (Searchable), Monier-Williams' Sanskrit-English Dictionary Biography of Sir Monier Monier-Williams Archived 2012-02-12 at the Wayback Machine .
, Dr. Gillian Evison, Digital Shikshapatri Monier-Williams Sanskrit-English Dictionary Archived 2013-10-24 at the Wayback Machine .
, Searchable Monier-Williams Shikshapatri manuscript Archived 2012-02-12 at the Wayback Machine .
, Digital Shikshapatri The Oxford Centre for Hindu Studies മോണിയേർ വില്ല്യംസ് എന്ന വ്യക്തിയുടെ രചനകൾ പ്രോജക്ട് ഗുട്ടൻബർഗിൽനിന്ന് Works by or about മോണിയേർ വില്ല്യംസ് at Internet Archive പ്രധാനകൃതികൾ Original papers illustrating the history of the application of the Roman alphabet to the languages of India: Edited by Monier Williams (1859) Modern Reprint Indian Wisdom , an anthology from Sanskrit literature (1875) Translation of Shikshapatri – The manuscript of the principal scripture Sir John Malcolm received from Bhagwan Swaminarayan on 26 February 1830 when he was serving as the Governor of Bombay Presidency , Imperial India .
Currently preserved at Bodleian Library .
Brahmanism and Hinduism (1883) Buddhism, in its connexion with Brahmanism and Hinduism, and in its contrast with Christianity (1889) Sanskrit-English Dictionary , ISBN 0-19-864308-X .
A Sanskrit-English Dictionary: Etymologically and Philologically Arranged with Special Reference to Cognate Indo-European languages , Monier Monier-Williams, revised by E. Leumann, C. Cappeller, et al. 1899, Clarendon Press , Oxford A Practical Grammar of the Sanskrit Language, Arranged with Reference to the Classical Languages of Europe, for the Use of English Students , Oxford: Clarendon, 1857, enlarged and improved Fourth Edition 1887 അവലംബം
മോണിക്ക ലെവിൻസ്കി ഇംഗ്ലീഷ് വിലാസം https://ml.wikipedia.org/wiki/Monica_Lewinsky
ഒരു മുൻ വൈറ്റ്‌ഹൗസ്‌ ഇന്റേണും മുൻ അമേരിക്കൻ പ്രസിഡന്റ് ബിൽ ക്ലിന്റണുമായുള്ള 'അവിഹിത ബന്ധ'ത്തന്റെ പേരിൽ കുപ്രസിദ്ധി നേടിയ വ്യക്തിയുമാണ് മോണിക്ക സാമില്ലെ ലെവിൻസ്കി (ജനനം 1973, ജൂലൈ 23).
അവിഹിതബന്ധ ആരോപണങ്ങൾ ആദ്യമൊക്കെ നിഷേധിച്ച ക്ലിന്റൺ 1998 ഓഗസ്റ്റ് 18ന് ആരോപണം ശരിയെന്ന് സമ്മതിച്ചു.
1995ലും 96ലും ലെവിൻസ്കി വൈറ്റ് ഹൗസ് ഇന്റേൺ ആയി പ്രവർത്തിക്കുമ്പോഴാണ് ഇത് നടന്നത്.
അവിഹിതബന്ധവും പിന്നീട് ക്ലിന്റണെ ജനപ്രതിനിധിസഭ ഇമ്പീച്ച് ചെയ്യുന്നത് വരെയെത്തിയ സംഭവങ്ങൾ പിന്നീട് ലെവിൻസ്കി സ്കാൻഡൽ എന്ന് അറിയപ്പെടുന്നു.
സാൻഫ്രാൻസിസ്കോ യിലെ ഒരു കുലീന കുടുംബത്തിൽ ജനിച്ച മോണിക്ക തന്റെ കുട്ടിക്കാലം ചിലവഴിച്ചത് ലോസ് ആൻജലസിലെ ബെവർലി ഹിൽസിലാണ്.
നാസി ജർമനിയിൽ നിന്ന് രക്ഷപെട്ട് അമേരിക്കയിൽ അഭയം പ്രാപിച്ച ബെർനാഡ് ലെവിൻസ്കി എന്ന അർബുദരോഗവിദഗ്ദ്ധനായിരുന്നു മോണിക്കയുടെ പിതാവ് .
അമ്മ മാർഷ്യ ല്യൂസ് എന്ന തൂലികാനാമത്തിൽ എഴുതിയിരുന്ന മാർഷ്യ കേ വിലൻസ്കിയും.
മോണിക്കയുടെ അച്ഛനമ്മമാർ അവരുടെ ബാല്യത്തിൽ തന്നെ വേർപിരിഞ്ഞു.